**РАЙОННА ИЗБИРАТЕЛНА КОМИСИЯ – ВАРНА**

**ПРОТОКОЛ**

№ 15/18.05.2019 г.

Днес 18.05.2019 г. в гр. Варна се проведе заседание на Районна избирателна комисия – Варна. На заседанието присъстваха:

**Председател**: Велин Марков Жеков

**Зам.-Председател**: Николай Наков Наков

Орхан Мехмед Мехмед

**Секретар**: Мария Тодорова Тодорова

**Членове** : Красимир Нанев Коев

Гергана Янкова Вълева

Марияна Георгиева Пантелеева

Поля Великова Димитрова-Ченева

Иван Любчев Иванов

Емилия Христова Стефанова

 Галя Великова Душева

 Димчо Георгиев Георгиев

Станислав Божидаров Сотиров

На заседанието **не присъстват:**

 Здравко Алдомиров Енев

Стелян Христов Любославов

Мариета Иванова Маринова

Румяна Денчева Цветкова

Светлана Александрова Петрова

Десислава Марчева Бонева-Ашикова

Председателят на комисията откри заседанието в 17.55 ч., а зам.-председателят О.Мехмед установи присъствие на 13 члена на РИК - Варна и наличие на кворум.

 Председателят на комисията запозна присъстващите с проекта за дневен ред:

1. Промени в състава на СИК на територията на Област Варна при провеждане на избори за членове на Европейския парламент от Република България на 26 май 2019.
2. Регистрация на застъпници на ПП „ВЪЗРАЖДАНЕ“.
3. Публикуване на упълномощени представители на Коалиция „БСП за България“.

Председателят подложи на гласуване проекта за дневен ред, който се прие с 13 гласа „ЗА“.

**По точка първа от дневния ред:**

Председателят докладва проект за решение. Дадена бе дума за разисквания и предложения. Проектът за решение се подложи на гласуване и единодушно с 13 гласа „ЗА” бе приет.

РИК-Варна взе следното решение по точка първа от дневния ред:

**РЕШЕНИЕ № 063**

**Варна 18.05.2019 г.**

ОТНОСНО: Промени в състава на СИК на територията на Област Варна при провеждане на избори за членове на Европейския парламент от Република България на 26 май 2019.

Постъпили са предложения за промени в състава на СИК за Област Варна за изборите за членове на Европейския парламент от Република България на 26 май 2019, както следва: с вх. № 192/17.05.2019г. на РИК е постъпило предложение от ПП „ВОЛЯ“ за смяна в състава на СИК в Община Ветрино, с вх. № 195/18.05.2019г. на РИК е постъпило предложение от Коалиция „БСП за България“ за смяна в състава на СИК в Община Провадия, с вх.№ 196/17.05.2019г. на РИК са постъпили предложения от ПП „Движение за права и свободи“, ПП „Обединени патриоти“ и Коалиция „БСП за България“ за смени в състава на СИК в Община Аврен, с вх. № 197/17.05.2019г. е постъпило предложение от ПП „ГЕРБ“, Коалиция „БСП за България“, ПП „Обединени патриоти“ и ПП „ВОЛЯ“ за смени в състава на СИК в Община Вълчи дол, с вх. № 203/18.05.2019г. е постъпило предложение от ПП „ГЕРБ“, ПП „Обединени патриоти“ и ПП „България без цензура“ за смени в състава на СИК в Община Белослав.

Предвид изложеното, на основание чл.72 ал.1, т.4 и т.5 от ИК, РИК Варна,

**РЕШИ:**

1. ОСВОБОЖДАВА членове на СИК съгласно горепосочените  предложения и анулира издадените им удостоверения.

2. НАЗНАЧАВА членове на СИК  съгласно горепосочените  предложения и им издава удостоверения съгласно ИК.

3. Утвърждава актуален към 18.05.2019г. състав на СИК в Трети изборен район - Варна.

Решението може да се обжалва пред Централната избирателна комисия в срок до 3 дни от обявяването му на основание чл. 73, ал. 1 от ИК.

**По точка втора от дневния ред:**

Председателят докладва проект за решение. Дадена бе дума за разисквания и предложения. Проектът за решение се подложи на гласуване и единодушно с 13 гласа „ЗА” бе приет.

РИК-Варна взе следното решение по точка втора от дневния ред:

**РЕШЕНИЕ № 064**

**Варна 18.05.2019 г.**

ОТНОСНО: Регистрация на застъпници на ПП „ВЪЗРАЖДАНЕ“.

С вх. № 194/17.05.2019г. в РИК-Варна е постъпило заявление от ПП „ВЪЗРАЖДАНЕ“ за регистрация на 15 броя застъпници при произвеждане на изборите за членове на Европейския парламент от Република България, насрочени на 26 май 2019. Приложени са заявление за регистрация на застъпници – Приложение №39, декларации-приложение №43, списък на хартиен и технически носител, съдържащ имената и ЕГН на заявените застъпници, пълномощно на представляващия. След извършена проверка РИК-Варна констатира, че за 13 /тринадесет/ броя застъпници са изпълнени изискванията на чл.117 и чл.118 от ИК.

Предвид изложеното и на основание чл.72, ал.1, т.15 и т.16, във връзка с чл.117, ал.4 и чл. 118, ал.2 от ИК и Решение № 59/04.04.2019. на ЦИК, РИК-Варна

**Р Е Ш И:**

1. РЕГИСТРИРА 13 броя застъпници на ПП „Възраждане“, съгласно приложение към настоящото решение.

2. ИЗДАВА удостоверения на регистрираните застъпници.

3. ОТКАЗВА регистриране на Цветан Кирилов Петров и Тихомир Иванов Петров.

4. ПУБЛИКУВА на интернет страницата на РИК-Варна регистър на застъпниците на ПП „Възраждане“.

Решението може да се обжалва пред Централната избирателна комисия в срок до 3 дни от обявяването му на основание чл. 73, ал. 1 от ИК.

**По точка трета от дневния ред:**

Председателят докладва проект за решение. Дадена бе дума за разисквания и предложения. Проектът за решение се подложи на гласуване и единодушно с 13 гласа „ЗА” бе приет.

РИК-Варна взе следното решение по точка трета от дневния ред:

**РЕШЕНИЕ № 065**

**Варна 18.05.2019 г.**

ОТНОСНО: Публикуване на упълномощени представители на Коалиция „БСП за България“

С вх. № 204/18.05.2019г. в РИК-Варна са постъпили заявления от Коалиция „БСП за България“ и списък на 34 броя упълномощени представители при произвеждане на изборите за членове на Европейския парламент от Република България, насрочени на 26 май 2019 г. Приложено е заявление и списък на хартиен и технически носител.

След извършена проверка РИК-Варна констатира, че за 34 /тридесет и четири/ броя упълномощени представители са изпълнени изискванията на чл. 124 от ИК и Решение № 95/08.04.2019г. на ЦИК.

Предвид изложеното и на основание чл. 72, ал. 1, т. 1,  във връзка  с чл. 124 ИК и Решение № 95/08.04.2019г. на ЦИК, РИК-Варна

**Р Е Ш И**:

ПУБЛИКУВА на интернет страницата на РИК-Варна 34 броя упълномощени представители на Коалиция „БСП за България“, съгласно приложение към настоящото решение.

Решението може да се обжалва пред Централната избирателна комисия в срок до
3 дни от обявяването му на основание чл. 73, ал. 1 от ИК.

Следващо заседание на РИК03-Варна се насрочва за 20.05.2019г. от 16:45 часа.

Поради изчерпване на дневния ред, председателят на РИК-Варна закри заседанието на РИК-Варна в 18:15 часа.

Председател:

 Велин Жеков

Секретар:

 Мария Тодорова